— Мне падабаецца, што аднаўляецца такая работа ў многіх школах. У нас дастаткова многа зваротаў ад вучняў, якія распрацоўваюць нейкую тэму, напрыклад, збіраюць інфармацыю пра пэўных удзельнікаў ваенных падзей. Добра, калі школа носіць імя героя. Тады з пакалення ў пакаленне дзеці даведваюцца больш пра вайну, у тым ліку і праз лёсы герояў. Ствараюцца мікрараёны, будуюцца новыя школы — і ўхвальна, калі дзеці і настаўнікі звяртаюцца да нас, каб больш пачуць пра людзей, у гонар якіх былі названыя вуліцы, побач з якімі размяшчаецца навучальная ўстанова. Мы дапамагаем школам ствараць стэнды і экспазіцыі, перадаём копіі матэрыялаў, фатаграфій, якія ў нас ёсць, праводзім па сваім музеі, паказваем на прыкладзе, як мы робім выстаўкі ці пастаянную экспазіцыю.